On  avaldatud ka uurimusi, kus ei ole suudetud tõestada südame-versoonkonna haiguste seoseid parodondi haigestumisega. Seega on andmed vastandlikud (Cochrane database 2002). Patogeneetiline mehhanism, mis seletab infektsiooni seost ateroskleroosiga , põhineb põletiku mediaatorite ja vere hüübivusfaktorite muutustel, mis võivad vallandada koronaaride kahjustuse. Üks hiljuti avaldatud uurimus jaapani eakatest inimestest näitas hamba kaotuse seost muutustega EKG-s, oletatavasti mõjutades ateroskleroosi kulgu  (Takata et al. J dent res 2001). Selliste statistiliste seoste tõlgendamisel on siiski vaja võtta arvesse tervet rida pilti kirjuks tegevaid asjaolusid, nagu vanus, suitsetamine, kõrge vererõhk, hüperkolesterineemia, ainevahetushäired ja samuti ebatervislikud toitumisharjumused. Paljud neist teguritest on ka parodontiidi olulised riskifaktorid.